ኣብ ደብዳቢኡ ከም ዝገለጾ፡ ካብ መዝነቱ ምውራዱ፡ ውልቃዊ ምኽንያት ኮይኑ "ድሕሪ ነዊሕ ጉዕዞ ድኻም ተሰሚዑኒ" ዝብል ምኽንያት ሂቡሉ ኣሎ። ምንጪ ስእሊ, Getty Images መግለጺ ስእሊ, ሆሰ ሙጂካ መራሒ ጸጋማዊ ዕጡቕ ተቓዋሚ ጉጅለ ቱምፓሮስ ዝነበረ'ዩ "እንተኾነ ግና፡ ኣእምሮይ ክሳብ ዝሰርሐ፡ ካብ ምሕዝነትን ናይ ሓሳባት ውግእን ክወርድ ኣይክእልን'የ" ክብል ተዛሪቡ። ዝተራእዮ ዝዛረብ ተጋዳላይ ነበር እቲ ትኽ ኢሉ ዝዛረብን፡ እንሓንሳብ ድማ ዘይልሙድ ቋንቋ ዝጥቀምን ሆሰ ሙጂካ፡ "ክትዕ ኣብ ዝረስነሉ ዝነበረ ኩነታት ዘቐየምክዎም መሳርሕተይ ይህልዉ ይኾኑ" ብምባል ኣይቕሬታ ሓቲቱ። ብተመሳሳሊ ኣብ 2013 ንፕረዚደንት ኣርጀንቲና ዝነበረት ክሪስቲና ፈርናንደዝ "ኣረጊት ቡዳ"፡ ነቲ ንባዕሉ'ውን ፕረዚደንት ዝነበረ በዓልቤታ ድማ "እቲ ሓውራር" (ሓንቲ ዓይኑ ሃካይ ብምዃና) ኢሉ ድሕሪ ምግላጹ ይቕሬታ ክሓትት ተገዲዱ ነይሩ። ንሱ ኣብ ሓደ ጋዜጣዊ መግለጺ ዝሃበሉ ኣጋጣሚ፡ ማክሮፎናት ተኸፊቶም እንከለዉ ብሕሹኽታ ዝሃቦ ርእይቶ'ዩ። ኣብ 2016 ንፕረዚደንት ቬነዙዌላ ኒኮላስ ማዱሮ፡ "ከም ጤል ዝዓበደ" ክብል ገሊጽዎ ምንባሩ ይፍለጥ። ግና ቀንዲ ህቡብ ክገብሮ ዝኻኣለ ነገር እንተ ነይሩ፡ እቲ ምቕሉል ናብራኡን፡ ፕረዚደንት እንከሎ ኣብ ቤተመንግስቲ ኣይነብር'የ ምባሉ'ዩ። ንሱን እታ ቅድሚ ምምርዓዎም ኣብ እዋን ቃልሲ ብጸይቱ ዝነበረትን መካይድቲ ሂወቱን ዝኾነት በዓልቲ ቤቱን ካብ ርእሰከተማ ሞንተቪድዮ ውጽእ ኢሉ ኣብ ዝርከብ ናይ ዕንባባ ሕርሻ ኣብ ሓንቲ ንኡሽቶ ጋዛ'ዩም ዝነብሩ። ሆሰ ሙጂካ ዝበዝሕ ካብ ደሞዙ ንናይ ግብረሰናይ ስራሓት ወፍይዎ'ዩ። ኣብ 2010 ፕረዚደንት ኮይኑ ኣብ ስልጣን ኣብ ዝደየበሉ እዋን ዝውንና ዝነበረ ሓንቲ ናይ 1987 ቮልክስዋገን ቢትል ዝዓይነታ ኣረጊት መኪና ጥራይ'ያ ነይራ። ካብዚ ዝተላዕለ፡ እታ ሃሳስ ሰማያዊ ዝሕብራ ቮልክስ ህብብቲ እናኾነት መጺኣስ፡ ኣብ 2014 ብ1 ሚልየን ዶላር ክሸጣ ተሓቲቱ ነይሩ፡ ግና ነቲ ሰለስተ እግሪ ጥራይ ዘለዎ ከልቡ ዘመላልሰሉ መጓዓዝያ ኣይነበረንን ብምባል ኣይሸጣን ኢሉ። መግለጺ ስእሊ, ዩረጓይ ፕረዚደንት-ነበር ሆሰ ሙጂካ ኣብ ሓደ ናይ ሰበይቱ ሕርሻ'ዩ ዝነበር ካብቲ ናይ ሰነት ቦትኡ ክወርድ ምዃኑ ክዝረብ ጸኒሑ ነይሩ፡ ስለዚ ድማ እቲ ውሳነ ንብዙሓት ዘገረመ ኣይነበረን። ተቐናቐንቱ ግን ጡረታ ክወጽእ ደልዩ ድዩስ ዋላ ናብ ስልጣን ክምለስ ርግጸኛታት ብዘይ ምንባሮም ክሻቐሉ ጸኒሖም እዮም። ሓደ ልዊስ ኣልቤርቶ ሀርበር ዝተባህለ ተቐናቓኒ ሰነተር፡ ሆሰ ሙጂካ ዝወርድ ዘሎ ኣብቲ ኣብ 2019 ዝግበር ፕረዚደንታዊ ምርጫ ክወዳደር ስለዝደለየ'ዩ ዝብል ወረ ክናፈስ ምጽንሑ ጠቒሱ። "ነቲ ዘለካ ናጻ ግዜ ኣብ ክንዲ ኣንጻር ሰልፍናን ሰልፍኻን ንምስራሕ ተሕልፎ ንዕረፍቲ ከተሕልፎ ምውሳንካ ከሐጉሰና ባህርያዊ እዩ። ሰላም ዝመልኦ ዕረፍቲ ንምነየልካ" ይብሎ። ዋላኳ መሳርሕቱ ጽቡቕ እንተተመነይሉ፡ ገለ ነቐፍቱ ግና ስለቲ ኣብ 1960ታትን 70ታትን፡ መራሒ ጸጋማዊ ዕጡቕ ተቓዋሚ ጉጅለ ቱምፓሮስ እንከሎ ዝፈጸሞ ተግባራት ይቕሬታ ክሓትት ነይርዎ ይብሉ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
